Blackened Chicken («αρπαγμένο» κοτόπουλο)
Μία κλασική πεντανόστιμη συνταγή από την Λουιζιάνα.
8 φιλέτα στήθη κοτόπουλου, κομμένα εγκάρσια στη μέση, για να λεπτύνουν και να ψηθούν πιο εύκολα, 3 σκελίδες σκόρδου, λιωμένες, 2 κουτ. γλυκού πάπρικα γλυκιά, 1 ½ κουτ. γλυκού θυμάρι ξερό, 1 ½ κουτ. γλυκού ρίγανη ξερή, 1 κουτ. γλυκού πιπέρι μαύρο, φρεσκοτριμμένο, 1 κουτ. γλυκού πιπέρι καγιέν, 30 ml ελαιόλαδο, αλάτι
Για να φτιάξουμε blackened chicken («αρπαγμένο» κοτόπουλο), σε ένα μπολ ανακατεύουμε την πάπρικα, το θυμάρι, τη ρίγανη, τα πιπέρια και το αλάτι. Με ένα πινέλο αλείφουμε τα στήθη με το ελαιόλαδο, τα τρίβουμε με το σκόρδο και τα πασπαλίζουμε με τα μπαχαρικά. Μπορούμε να τα ψήσουμε στη σχάρα, στο τηγάνι ή στο φούρνο. Στη σχάρα τα ψήνουμε σε δυνατή φωτιά για 4 - 5 λεπτά από κάθε πλευρά, μέχρι το κοτόπουλο να ροδίσει έντονα εξωτερικά και να γίνει στο εσωτερικό του.Προθερµαίνουµε καλά το φούρνο (για τουλάχιστον 10 λεπτά) στους 180° C. Λαδώνουμε ένα μέτριο ταψί, αραδιάζουμε τα φιλέτα και ψήνουμε για περίπου 15 λεπτά ή μέχρι να γίνουν. Μπορεί να πάρει λίγο περισσότερο χρώμα σε ορισμένα σημεία (θα φαίνεται σαν να έχει αρπάξει), αλλά έτσι είναι το blackened κοτόπουλο.Βάζουμε ένα μεγάλο αντικολλητικό τηγάνι να κάψει καλά σε δυνατή φωτιά. Βάζουμε τα μισά φιλέτα και τα ψήνουμε από τη μία πλευρά για 4 – 5 λεπτά, μέχρι να ροδίσουν έντονα. Τα γυρνάμε και τα ψήνουμε για άλλα 4 - 5 λεπτά. Αν δεν έχουν γίνει στο εσωτερικό τους (ελέγχουμε κόβοντας ένα κομμάτι), χαμηλώνουμε τη φωτιά και ψήνουμε για άλλα 3 - 4 λεπτά. Σερβίρουμε, το blackened chicken («αρπαγμένο» κοτόπουλο), με φέτες λεμονιού και ρύζι.
Κοτόπουλο